Sausoji apygarda

Sausoji apygarda () – JAV apygarda, kurios vyriausybė draudžia alkoholinių gėrimų prekybą. Vienur draudžiama parduoti alkoholį ne prekybai skirtose patalpose, kitur – pačioje prekyvietėje arba draudžiami abu atvejai. Visoje Amerikoje egzistuoja šimtai sausųjų apygardų, daugiausiai jų yra pietinėse valstijose. Tokių yra ir mažesnių administracinių darinių: sausieji miestai, kaimai.

Nors 1933 m. buvo priimta 21-oji JAV Konstitucijos pataisa, kuri federaliniu lygiu atšaukė prohibicijos įstatymą, vietos valdžia valstijose ir apygardose pati ar pagal gyventojų balsavimo rezultatus sprendė dėl alkoholio prekybos apribojimų atšaukimo ar palikimo galioti. Daugelyje „sausųjų“ bendruomenių nėra draudžiama iš viso vartoti alkoholį, kad nebūtų prarasti mokesčiai į vietos biudžetą kaimyninių „šlapiųjų“ bendruomenių naudai. Dažnai tokie apribojimai egzistuoja religiniu pagrindu, kai bažnyčia pasisako prieš alkoholio vartojimą tarp vietos tikinčiųjų. Dažniausiai įvesti apribojimai tokiai prekybai pagal savaitės ar paros laiką, prekybos vietą ir pan. Alkoholio pervežimai tarp valstijų įstatymiškai vietos valdžios „sausosiose“ teritorijose negali būti varžomi.

Alkoholio kontrolės asociacijos (NABCA) 2004 m. atliktas tyrimas parodė, kad virš 500 municipalitetų JAV yra „sausi“, įskaitant 83 Aliaskoje. Pvz., beveik pusė sausųjų apygardų egzistuoja Misisipėje, o Floridoje tokios yra 4 iš 67.http://www.gatorsports.com/article/20110622/ARTICLES/110629855/1183/frontpage?Title=Should-Suwannee-County-remain-dry-Voters-will-decide&tc=ar  Balsavimas Suwannee apygardoje, Floridoje, dėl sausojo įstatymo Nors pagrindinė amerikietiškojo viskio Jack Daniel’s gamybos įmonė veikia Tenesio valstijos sausojoje Moor apygardoje, vietos parduotuvėse ar restoranuose šis produktas neparduodamas, tačiau įmonei leidžiama prekiauti proginiais viskio buteliais.http://www.theatlantic.com/business/archive/2012/01/jack-daniels-secret-the-history-of-the-worlds-most-famous-whiskey/250966/ Viskio Jack Daniel’s istorija

 Taip pat skaitykite 

 Sausoji valstija

 Šaltiniai 

 Nuorodos 

 JAV gidas po sausąsias apygardas

Kategorija:JAV teisinė sistema
Kategorija:JAV istorija